RP พุ่งสวนตลาด เทคนิคขาขึ้น โบรกฯแนะเก็งกำไรแนวต้าน 7.90-8.10 บาท
RP พุ่งสวนตลาด เทคนิคขาขึ้น โบรกฯแนะเก็งกำไรแนวต้าน 7.90-8.10 บาท โดยล่าสุด ณ เวลา 15.05 น.อยู่ที่ 7.50 บาท บวก 0.55 บาท หรือ 7.91% สูงสุด 7.70 บาท ต่ำสุด 6.90 บาท มูลค่าการซื้อขาย 173.93 ล้านบาท ขณะที่ดัชนีหุ้นไทยโดยรวมลบ 1.71%
11 ม.ค. 2559

ผู้สื่อข่าวรายงานว่า ราคาหุ้น บริษัท ท่าเรือราชาเฟอร์รี่  จำกัด (มหาชน) หรือ RP ณ เวลา 15.05 น.อยู่ที่ 7.50 บาท บวก 0.55 บาท หรือ 7.91% สูงสุด 7.70 บาท ต่ำสุด 6.90 บาท มูลค่าการซื้อขาย 173.93 ล้านบาท  ขณะที่ดัชนีหุ้นไทยโดยรวมลบ 1.71%
โดย บล.ฟินันเซีย ไซรัส ระบุในบทวิเคราะห์ (11 ม.ค.) ว่า แนะนำซื้อเก็งกำไร  RP แนวรับ 6.90-6.70 แนวต้าน 7.20-7.25 , 7.50-8 หลังจากเข้ามาเทรดใหม่ราคาก็ปรับตัวลงมาลึกพอควร ก่อนที่ช่วงหลังจะมีลักษณะแกว่งทรงตัวได้ดีขึ้น พร้อมสัญญาณบวกจากการฟอร์มตัวของ Indicators ต่างๆ ช่วยสนับสนุน ทำให้คาดว่าถ้าราคาไม่ย้อนต่ำกว่าแนวรับข้างต้นอีก ก็มีสิทธิดีดขึ้นหาแนวต้านให้ทำกำไรตามรอบได้
ขณะที่เทคนิคบล.โกลเบล็ก ระบุว่า แนะนำซื้อเก็งกำไร RP  แนวรับ 6.80 แนวต้าน 7.20 ,7.50 Cut loss : 6.60 ประเมินกราฟสร้างฐานราคาและมีโอกาสจะโค้งตัวเป็น U shape เนื่องจากล่าสุดสามารถดีดตัวปิดเหนือเส้น EMA 10 วัน พร้อมกับเครื่องมือ RSI + MACD ชี้ขึ้นสนับสนุนเป็นสัญญาณซื้อ จึงมีโอกาสปรับตัวขึ้นต่อได้
ด้าน บล.เคทีบี พิจารณาจากโครงสร้างราคา RP ที่แกว่งตัว Sideway แคบ ๆ บริเวณ Bottom Zone มานานพอสมควร ปัจจุบันราคาส่งสัญญาณฟื้นตัวด้วยการยืนเหนือเส้นค่าเฉลี่ย 5/10 วัน อีกทั้งสัญญาณบ่งชี้สนับสนุนต่อการปรับตัวขึ้น ทำให้เชื่อว่าราคา RP น่าจะสามารถเข้าเก็งกำไรได้ พร้อมแนะนำซื้อเก็งกำไร แนวรับ  6.65-6.80 บาท แนวต้าน   7.90-8.10 บาท